Document ID: 32010D0617

KOMISSION PÄÄTÖS,
annettu 14 päivänä lokakuuta 2010,
päätöksen 2009/821/EY muuttamisesta rajatarkastusasemien ja Traces-järjestelmän eläinlääkintäyksikköjen luetteloiden osalta
(tiedoksiannettu numerolla K(2010) 7009)
(ETA:n kannalta merkityksellinen teksti)
(2010/617/EU)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY (1) ja erityisesti sen 20 artiklan 1 ja 3 kohdan,
ottaa huomioon kolmansista maista yhteisöön tuotavien eläinten eläinlääkintätarkastusten järjestämistä koskevista periaatteista ja direktiivien 89/662/ETY, 90/425/ETY ja 90/675/ETY muuttamisesta 15 päivänä heinäkuuta 1991 annetun neuvoston direktiivin 91/496/ETY (2) ja erityisesti sen 6 artiklan 4 kohdan toisen alakohdan toisen virkkeen,
ottaa huomioon kolmansista maista yhteisöön tuotavien tuotteiden eläinlääkinnällisten tarkastusten järjestämistä koskevista periaatteista 18 päivänä joulukuuta 1997 annetun neuvoston direktiivin 97/78/EY (3) ja erityisesti sen 6 artiklan 2 kohdan,
sekä katsoo seuraavaa:
(1)
Hyväksyttyjen rajatarkastusasemien luettelon laatimisesta, komission eläinlääkintäalan asiantuntijoiden tekemiä tarkastuksia koskevien tiettyjen sääntöjen vahvistamisesta sekä Traces-järjestelmän eläinlääkintäyksikköjen määrittämisestä 28 päivänä syyskuuta 2009 tehdyssä komission päätöksessä 2009/821/EY (4) vahvistetaan luettelo direktiivien 91/496/ETY ja 97/78/EY mukaan hyväksytyistä rajatarkastusasemista. Luettelo on kyseisen päätöksen liitteessä I.
(2)
Tanskalta saadun ilmoituksen mukaisesti uudet eläinperäisten tuotteiden luokat, joita voidaan tarkastaa Århusin ja Esbjergin satamien hyväksytyillä rajatarkastusasemilla, olisi lisättävä kyseisiä rajatarkastusasemia koskeviin merkintöihin päätöksen 2009/821/EY liitteessä I.
(3)
Espanjalta saadun ilmoituksen mukaisesti yhden sen rajatarkastusaseman toiminta on keskeytetty, keskeyttäminen on peruutettu tiettyjen eläinperäisten tuotteiden luokkien osalta, jotka voidaan tarkastaa yhdellä sen rajatarkastusasemalla, ja yksi uusi tarkastuskeskus on lisätty yhdelle sen rajatarkastusasemista. Kyseisen Espanjalta saadun ilmoituksen perusteella rajatarkastusasemien luetteloa olisi muutettava kyseisen jäsenvaltion osalta.
(4)
Italialta saadun ilmoituksen mukaisesti yhden sen rajatarkastusaseman kohdalle on lisätty eläinperäisten pakkaamattomien tuotteiden luokka ja sen yhdellä rajatarkastusasemalla sijaitsevien kolmen tarkastuskeskuksen nimet ovat muuttuneet. Lisäksi Ravennan sataman rajatarkastusasemalla sijaitsevan tarkastuskeskuksen ”Docks Cereali” toiminta on keskeytetty. Kyseisen Italialta saadun ilmoituksen perusteella rajatarkastusasemien luetteloa olisi muutettava kyseisen jäsenvaltion osalta.
(5)
Latvialta saadun ilmoituksen mukaisesti Riikan satamassa (Riga port) sijaitsevan yhden tarkastuskeskuksen hyväksyntä olisi poistettava rajatarkastusasemien luettelosta kyseisen jäsenvaltion kohdalta.
(6)
Alankomailta saadun ilmoituksen mukaisesti yhden tarkastuskeskuksen nimi tietyllä rajatarkastusasemalla on muuttunut ja tietylle rajatarkastusasemalle on avattu kaksi tarkastuskeskusta. Lisäksi olisi lisättävä tietyt eläinten ja eläinperäisten tuotteiden luokat, jotka voidaan tarkastaa Rotterdamin sataman rajatarkastusasemalla sijaitsevassa yhdessä tarkastuskeskuksessa. Kyseisen Alankomailta saadun ilmoituksen perusteella rajatarkastusasemien luetteloa olisi muutettava kyseisen jäsenvaltion osalta.
(7)
Yhdistyneeltä kuningaskunnalta saadun ilmoituksen mukaisesti Grove Wharf Whartonin sataman rajatarkastusaseman hyväksyntä olisi poistettava rajatarkastusasemien luettelosta kyseisen jäsenvaltion kohdalta.
(8)
Päätöksen 2009/821/EY liitteessä II vahvistetaan yhdennetyn eläinlääkinnällisen tietojärjestelmän (Traces) keskus-, alue- ja paikallisyksikköjen luettelo.
(9)
Saksalta, Irlannilta, Ranskalta, Italialta, Alankomailta, Puolalta, Portugalilta ja Yhdistyneeltä kuningaskunnalta saatujen ilmoitusten mukaisesti olisi tehtävä tietyt muutokset päätöksen 2009/821/EY liitteessä II vahvistettuun Traces-järjestelmän keskus-, alue- ja paikallisyksikköjen luetteloon kyseisten jäsenvaltioiden kohdalle.
(10)
Sen vuoksi päätöstä 2009/821/EY olisi muutettava.
(11)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON HYVÄKSYNYT TÄMÄN PÄÄTÖKSEN:
1 artikla
Muutetaan päätöksen 2009/821/EY liitteet I ja II tämän päätöksen liitteen mukaisesti.
2 artikla
Tämä päätös on osoitettu kaikille jäsenvaltioille.
Tehty Brysselissä 14 päivänä lokakuuta 2010.

Labels: 11
17
5
10
0
3
8
6
12